**ЗАКОН**

**О ИЗМЈЕНИ ЗАКОНА О СЈЕМЕНУ ПОЉОПРИВРЕДНОГ БИЉА**

Члан 1.

У Закону о сјемену пољопривредног биља („Службени гласник Републике Српске“, бр. 37/09, 100/11 и 110/16) члан 79a. мијења се и гласи:

„(1) Сорте које су регистроване у државама чланицама Европске уније или државама у окружењу са којима граничи Босна и Херцеговина, а које имају сличне агроеколошке услове, могу се признати и без испитивања на огледном пољу или у лабораторији.

(2) Признавање сорте из става 1. овог члана врши се на основу захтјева који подноси власник сорте или његов овлашћени заступник, уз који се прилаже технички упитник и рјешење о признавању или упису сорте, издато од надлежног органа земље у којој је сорта призната.

(3) На основу захтјева из става 2. овог члана министар доноси рјешење о признавању сорте или о одбијању захтјева, против кога није дозвољена жалба, али се може покренути управни спор.“

Члан 2.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-742/21 ПРЕДСЈЕДНИК

Датум: 30. септембра 2021. године НАРОДНЕ СКУПШТИНЕ

Недељко Чубриловић